CELEX: 32020R1720
Language: sl
Date: 2020-11-17 00:00:00
Title: Uredba Komisije (EU) 2020/1720 z dne 17. novembra 2020 o spremembi Uredbe (EU) št. 142/2011 glede uvoza hrane za hišne živali iz Gruzije (Besedilo velja za EGP)

18.11.2020   
               
               
                  SL
               
               
                  Uradni list Evropske unije
               
               
                  L 386/6
               
            
         UREDBA KOMISIJE (EU) 2020/1720
         z dne 17. novembra 2020
         o spremembi Uredbe (EU) št. 142/2011 glede uvoza hrane za hišne živali iz Gruzije
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (1) in zlasti prvega in tretjega pododstavka člena 41(3) in člena 42(2) Uredbe,
         ob upoštevanju naslednjega:
         
                     (1)
                  
                  
                     Uredba Komisije (EU) št. 142/2011 (2) določa pravila za izvajanje Uredbe (ES) št. 1069/2009, vključno s pogoji v zvezi z javnim zdravjem in zdravjem živali za uvoz hrane za hišne živali. Zahteve za uvoz hrane za hišne živali, vključno s pasjimi žvečilkami, v Unijo in tranzit skozi njo so določene v Prilogi XIV k navedeni uredbi, vključno s seznamom tretjih držav.
                  
               
                     (2)
                  
                  
                     Gruzija je 19. marca 2019 zaprosila, da se vključi na seznam v Prilogi XIV k Uredbi (EU) št. 142/2011 za uvoz predelane hrane za hišne živali, razen konzervirane hrane za hišne živali, v Unijo.
                  
               
                     (3)
                  
                  
                     Komisija je izvedla nadzor na kraju samem, vključno s poglobljeno oceno veterinarske zakonodaje tretje države prosilke ter zmogljivosti pristojnih organov tretje države prosilke za izvajanje navedene zakonodaje in opravljanje uradnega nadzora, da bi tretjo državo prosilko uvrstila na seznam v Prilogi XIV k Uredbi (EU) št. 142/2011 za uvoz predelane hrane za hišne živali, razen konzervirane hrane za hišne živali, v Unijo. Pristojni organi Gruzije so Komisiji zagotovili, da je Gruzija sposobna izpolnjevati ustrezne zdravstvene pogoje in da zagotavlja zadostna jamstva za nadzor, ki ga izvajajo v zvezi s proizvodnjo hrane za hišne živali, razen konzervirane hrane za hišne živali. Zato je upravičeno, da se Gruzija doda na seznam tretjih držav, iz katerih se lahko predelana hrana za hišne živali, razen konzervirane hrane za hišne živali, uvaža v Unijo in je v tranzitu skozi Unijo.
                  
               
                     (4)
                  
                  
                     Uredbo (EU) št. 142/2011 bi bilo zato treba ustrezno spremeniti.
                  
               
                     (5)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga XIV k Uredbi (EU) št. 142/2011 se spremeni v skladu z besedilom v Prilogi k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. novembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 300, 14.11.2009, str. 1.
         
            (2)  Uredba Komisije (EU) št. 142/2011 z dne 25. februarja 2011 o izvajanju Uredbe (ES) št. 1069/2009 Evropskega parlamenta in Sveta o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter o izvajanju Direktive Sveta 97/78/ES glede nekaterih vzorcev in predmetov, ki so izvzeti iz veterinarskih pregledov na meji v skladu z navedeno direktivo (UL L 54, 26.2.2011, str. 1).
      
      
         
            PRILOGA
            V preglednici 2 oddelka 1 poglavja II Priloge XIV k Uredbi (EU) št. 142/2011 se vrstica 12 nadomesti z naslednjim:
            
               
                           „12
                        
                        
                           Hrana za hišne živali, vključno s pasjimi žvečilkami
                        
                        
                           
                                       (a)
                                    
                                    
                                       V primeru predelane hrane za hišne živali in pasjih žvečilk: snovi iz člena 35(a)(i) in (ii);
                                    
                                 
                                       (b)
                                    
                                    
                                       v primeru surove hrane za hišne živali: snovi iz člena 35(a)(iii).
                                    
                                 
                        
                           Hrana za hišne živali in pasje žvečilke morajo biti proizvedene v skladu s poglavjem II Priloge XIII.
                        
                        
                           
                                       (a)
                                    
                                    
                                       V primeru surove hrane za hišne živali:
                                       tretje države, navedene v delu 1 Priloge II k Uredbi (EU) št. 206/2010 ali v Prilogi I k Uredbi (ES) št. 798/2008, iz katerih države članice dovolijo uvoz svežega mesa, pridobljenega iz istih vrst živali, in v katerih je dovoljeno le meso s kostmi;
                                       v primeru snovi, pridobljenih iz rib, tretje države, navedene v Prilogi II k Odločbi 2006/766/ES;
                                    
                                 
                                       (b)
                                    
                                    
                                       v primeru pasjih žvečilk in hrane za hišne živali, razen surove hrane za hišne živali:
                                       
                                                    
                                                
                                                
                                                   tretje države, navedene v delu 1 Priloge II k Uredbi (EU) št. 206/2010, in naslednje države:
                                                   
                                                                
                                                            
                                                            
                                                               (JP) Japonska
                                                            
                                                         
                                                                
                                                            
                                                            
                                                               (EC) Ekvador
                                                            
                                                         
                                                                
                                                            
                                                            
                                                               (LK) Šrilanka
                                                            
                                                         
                                                                
                                                            
                                                            
                                                               (TW) Tajvan
                                                            
                                                         
                                                                
                                                            
                                                            
                                                               (SA) Saudova Arabija (samo predelana hrana za hišne živali, pridobljena iz perutnine)
                                                            
                                                         
                                                                
                                                            
                                                            
                                                               (GE) Gruzija (samo predelana hrana za hišne živali, razen konzervirane hrane za hišne živali).
                                                            
                                                         
                                             
                                                    
                                                
                                                
                                                   V primeru predelane hrane za hišne živali, pridobljene iz rib, tretje države, navedene v Prilogi II k Odločbi 2006/766/ES.
                                                
                                             
                                 
                        
                           
                                       (a)
                                    
                                    
                                       V primeru konzervirane hrane za hišne živali: poglavje 3(A) Priloge XV;
                                    
                                 
                                       (b)
                                    
                                    
                                       v primeru predelane hrane za hišne živali, razen konzervirane hrane za hišne živali: poglavje 3(B) Priloge XV;
                                    
                                 
                                       (c)
                                    
                                    
                                       v primeru pasjih žvečilk: poglavje 3(C) Priloge XV;
                                    
                                 
                                       (d)
                                    
                                    
                                       v primeru surove hrane za hišne živali: poglavje 3(D) Priloge XV.“